ત્રણ મહિનાથી હત્યા કરાયેલી લાશ પેટી પલંગમાં રાખવામાં આવી હતી. ગળેટૂંપો દઇ મહિલાની હત્યા કરી છે તેવું પ્રાથમિક તપાસ મુજબ જાણવા મળ્યું છે. જો કે હત્યાનું કારણ અકબંધ છે. રાજકોટના 150 ફૂટ રિંગ રોડ પર આવેલા શીતલ પાર્ક નજીક મોચીનગરમાં એક મકાનમાંથી દુર્ગંઘ આવતી હોવાની પોલીસના કંટ્રોલ રૂમમાં જાણ કરાઇ હતી. જેના આધારે પોલીસ તાત્કાલિક ત્યાં પહોંચી હતી,જે ઘરમાંથી દુર્ગંધ આવતી હતી તે ઘરનું તાળુ ખોલતા,મકાનમાં રહેલો સામાન વેર વિખેર હતો,પોલીસે રૂમમાં રહેલો પેટીપલંગ ઉચકતા તેમાંથી આધેડ મહિલાની કોહવાયેલી હાલતમાં લાશ મળી આવી હતી.